### Beslutning

Godkendt.

### Sagsfremstilling

## Resume og sagens baggrund

Jf. trepartsaftalen fra juni 2007 mellem regeringen, de offentlige arbejdsgivere samt LO og AC skal alle kommuner opstille måltal for hvor stor en andel af de kommunale medarbejdere, der skal være indvandrere eller efterkommere med ikke-vestlig baggrund (herefter indvandrere/efterkommere). Det er op til den enkelte kommune at beslutte egne måltal. Der skal fastsættes ét måltal for kommunen som helhed samt ét måltal for hvert af kommunens fem fagområder (administrativt område, børn- og ungeområdet, teknisk område samt service, undervisningsområdet og ældre, sundhed og handicap). Senest besluttede Kommunalbestyrelsen et måltal på 4,55% for kommunen som helhed d. 25. januar 2022 for perioden 2021/2022.

Formålet med måltallene er, at indvandrere/efterkommeres andel af den enkelte kommunes ansatte i videst muligt omfang kommer til af afspejle det omkringliggende samfund.

## Indstillinger

Direktøren indstiller, at

1. Opfyldelsen af måltal for 2021/2022 tages til efterretning
2. Det samlede måltal for [adresse] for andelen af indvandrere/efterkommere ansat i Kalundborg Kommune fastsættes til 5,51%, hvilket svarer til 2022-niveauet.
3. Måltallene for [adresse] inden for de fem fagområder fastsættes ud fra andelen af indvandrere / efterkommere på de fem fagområder ud fra 2022-niveauet:

* Administrativt område: 5,34%
* Børne- og ungeområdet: 2,58%
* Teknisk område samt service: 4,18%
* Undervisningsområdet: 2,85%
* Ældre, sundhed og handicap: 10,12%

## Behandling

Direktion, Hovedudvalg, Økonomiudvalg, Kommunalbestyrelse.

## Sagsfremstilling

Til brug for fastsættelsen af måltal og vurderingen heraf udarbejder KL data, herunder data specifikt for Kalundborg Kommune som helhed og de fem ovennævnte fagområder. Et uddrag heraf findes i vedlagte notat.

*Fastsættelse af måltal*

Hidtidig praksis for fastsættelse af måltal er sket ud fra den senest opgjorte andel af indvandrere/ efterkommere ansat i Kalundborg Kommune samt på de fem fagområder. De indstillede måltal for [adresse] ovenfor, er en videreførelse af denne praksis og tager således afsæt i det aktuelle niveau for 2022.

*Opfyldelse af måltal for 2021/2022*

Tal for Kalundborg Kommune fremgår af vedlagte notat. Tallene viser, at Kalundborg Kommune opfylder det fastsatte måltal på 4,55% for 2021/2022 og har pr. 2022 5,51% medarbejdere, der er indvandrere/efterkommere (samlet måltal fastsat herefter).

På de fem fagområder opfyldes de fastsatte måltal ikke på det tekniske område og service i hverken 2021 og 2022 og måltallene ikke opfyldes på det administrative område i 2021. Dette er uddybet i notatet.

I notatet er relevante udviklinger siden 2011 i forhold til andelen af indvandrere/efterkommere desuden illustreret. Tallene viser at der er variationer over tid og fra 2020 – 2022 har der været en tendens til at andelen af arbejdsstyrken af indvandrere med ikke vestlig baggrund i Kalundborg Kommune ligger over andelen af kommunalt ansatte indvandrere/efterkommere med ikke vestlig baggrund.

## Økonomiske konsekvenser

Ingen.

### Sagens forløb

27-11-2023 Direktionen
Anbefales.
12-12-2023 Hovedudvalget
Anbefales.
24-01-2024 Økonomiudvalget
Anbefales.